Golf

Un golf es una vasta porcion de mar qu'avança vèrs l'interior de las tèrras e que sa dobertura es pro larga en general. De mots parcialament sinonims son lo gorg, la baia, la rada e la conca (var. concha, cònca, còncha).

Per exemple, los dos golfs principals que banhan Occitània son lo Golf de Gasconha, dins l'Ocean Atlantic, e lo Golf del Leon, dins la Mar Mediterranèa.

 Lo mot golf: pronóncia, ortografia e etimologia 

Lo mot golf a de pronóncias variadas e una ortografia unica. Aital:

 golf se pronóncia  en lengadocian e en gascon
 golf se pronóncia  en provençal, en auvernhat e en lemosin
 golf se pronóncia  en vivaroalpenc e en niçard 
En niçard (e benlèu en provençal oriental), lo mot golf pòt oscillar entre  e , de meteissa manièra que lo mot niçard pòt oscillar entre  e , etc.

De variantas coma gof, gòu(f), gòlf e gòlfe son pas consideradas coma corrèctas segon lo diccionari normatiu occitan de Loís AlibèrtLoís Alibèrt = Louis Alibert, 1966, Diccionnaire occitan-français selon les parlers languedociens, Toulouse: Institut d'Études Occitanes.

Lo mot golf ven del latin vulgar colphus «golf, baia granda», e aqueste darrièr ven del grèc κὀλπος = kólpos «sen o gonèla d’una persona, golf, baia granda».

 Nòtas e referéncias